stanford-oval/wikipedia huggingface dataset:
נוג'אבס
מורשת

מותו של סבה גרר מחוות רבות מאמנים אחרים ברחבי העולם. בבנדקמפ, Digi Crates הוציאו סדרת אלבומי מחווה שבוצעו על ידי אמנים שונים בסגנון המזכיר את זה של סבה. חברת התקליטים שסבה הקים, Hydeout Productions, הוציאה אלבום מחווה בשם Modal Soul Classics II ובו השתתפו מספר משתפי פעולה לשעבר ועם מילים ושמות שירים המתייחסים לעבודתו של סבה.
משתף פעולה גדול של סבה, Shing02 ציין, "באמצעות המוזיקה מלאת הנשמה שלו, נוג'אבס נגע בכל כך הרבה אנשים ברחבי העולם, אפילו מעבר לחלומותיו", "[אני] מצטער מאוד על אובדן הכישרון הייחודי ועל חבר קרוב".בנוסף לכך, Shing02 הופיע בקונצרטים של מחווה לסבה.
בשנת 2013, המפיק האוסטרלי Ta-Ku הוציא את אלבום המחווה 25Nights for Nujabes.
בשנת 2018, הראפר הפולני זאוס הוציא שיר מחווה לנוג'אבס בשם "Kwiaty dla J".
בשנת 2018, הראפר האמריקאי SahBabii הזכיר את נוג'אבס בשירו "Anime World". הוא אמר, "נוג'באס ז"ל, תשעה זנבות של ג'ינצ'וריקי". בראיון ל-XXL, הוא אמר שנוג'אבס היה השראה עבורו  ליצור מוזיקה.
בשנת 2018, הראפר האמריקאי לוג'יק הזכיר את נוג'אבס בשיר "Thank You" מתוך האלבום שלו YSIV, ואמר "הייתי צריך לכתוב את זה באווירת נוג'אבס", תוך התייחסות לסגנון ההפקה של השיר, שמזכיר את המוזיקה של נוג'אבס. בשנת 2020, לוג'יק איזכר בשיר "Perfect" מתוך אלבומו No Pressure, את נוג'אבס כהשראה מרכזית מאחורי סגנון ההפקה שלו לצד יוצרים כמו קניה וסט, אם אף דום וריזה.
ב-26 ביולי 2019,כנס Otakon ערך הופעת מחווה בוושינגטון, בהשתתפות Shing02, MINMI, Substantial, Marcus D ו-EyeQ.
ב-21 באוקטובר 2020, צ'סטר ווטסון הוציא לאור את האלבום A Japanese Horror Film, הכולל שיר בשם "Nujabes".
בשנת 2022, משחק הווידאו Stray הציג את השיר Counting Stars של נוג'אבס כחלק מגיליוני מוזיקה לאספנות.
דיסקוגרפיה > אלבומי אולפן

2003: Metaphorical Music
2005: Modal Soul
2011: Spiritual State
דיסקוגרפיה > אלבומי אוסף

2003: Hydeout Productions 1st Collection
2007: Hydeout Productions 2nd Collection
2008: Modal Soul Classics
2009: Mellow Beats, Friends & Lovers
2010: Modal Soul Classics II
2014: Free Soul Nujabes First Collection
2014: Free Soul Nujabes Second Collection
2015: Luv(Sic) Hexalogy
2016: Kei Nishikori meets Nujabes
דיסקוגרפיה > אלבומי פסקול

2004: Samurai Champloo Music Record: Departure
2004: Samurai Champloo Music Record: Impression
דיסקוגרפיה > מיני אלבומים וסינגלים

1999: Ain't No Mystery
2001: Dimension Ball Tracks Volume 1
2002-2013: Luv(sic) Part 1 - Part 6
2002: Blessing It/The Final View
2003: (Flower/After Hanabi (Listen To My Beat
2003: Next View
2003: Lady Brown
2003: "FILO"
2003: Still Talking To You/Steadfast
2015: Perfect Circle (עם Shing02)
דיסקוגרפיה > אלבומים שיתופיים

2001: To This Union a Sun Was Born (עם Substantial)
2003: Bullshit as Usual (עם Pase Rock)
דיסקוגרפיה > מיקסטייפים רשמיים

1998: Sweet Sticky Thing
2002: Good Music Cuisine - Ristorante Nujabes
2003: Tribe Sampler Vol. 1
הערות שוליים

↑  Nujabes - Spiritual State (album review ) | Sputnikmusic, www.sputnikmusic.com
↑  James Hadfield, Nujabes’ friends to pay tribute to the soulful hip-hop producer on the fifth anniversary of his death, The Japan Times, ‏2015-02-24 (באנגלית אמריקאית)
↑  YouTube & Chill: A Glimpse Into The World Of Lo-fi Hip-Hop, Genius (באנגלית)
↑  Patrick, A Tribute To J Dilla and Nujabes, Word Is Bond (באנגלית אמריקאית)
↑  Lucy Dayman, Nujabes: The Japanese Icon Who Shaped the Future of Hip Hop, Culture Trip, ‏2017-12-28
↑  News: Nujabes died in fatal car accident, The Find Mag, ‏2010-03-18 (באנגלית אמריקאית)
↑  Japanese Hip-Hop producer Nujabes dies - Inquisitr, www.inquisitr.com
↑  Jun Seba aka Nujabes, Rest In Peace, www.e22.com
↑  A Tribute for Nujabes w/ Shing02 + Spin Master A-1 – Tickets – The Lyric Theatre – Los Angeles, CA – January 23rd, 2015 | Ticketfly, web.archive.org, ‏2017-10-25
↑  25 Nights For Nujabes, SoundCloud (באנגלית)
↑  ZEUS - Kwiaty dla J. (utwór z albumu "TO POMYŁKA."), נבדק ב-2022-07-18
↑  1on1: Sahbabii on Still Recording in Bedroom, Getting Fired, and Yu Gi Oh Cards (Interview), נבדק ב-2022-07-18
↑  Thank You (feat. Lucy Rose & The RattPack) (באנגלית), נבדק ב-2022-07-18
↑  Perfect (באנגלית), נבדק ב-2022-07-18
↑  Otakon 2019 Tribute to Nujabes Concert, www.facebook.com
↑  A Japanese Horror Film, Directed by Chester Watson, Passion of the Weiss, ‏2020-10-30
| --- | --- |
בקרת זהויות :  LCCN: no2014003702  MusicBrainz: 1595addf-f76b-450a-a097-af852ff35f27  VIAF: 308181006   WorldCat (עם VIAF): 308181006
נוגאי חאן

| --- | --- |

 לידה:  המאה ה־13 
 פטירה:  המאה ה-13 או המאה ה-14
 מדינה:  אורדת הזהב
 עיסוק:  מצביא
 בן או בת זוג:  אופרוסיה פלאולוג 
 
נוגאי חאן (במונגולית: Ногай хан או Хар Ногай חאר נוגאי, בטטרית: Nuğay, Нугай ‏ בערך 1240/1235 ? - 1300/1299) היה מצביא מונגולי ושליט בפועל של אורדת הזהב, בתוקף תפקידו הרם כ"בקליארבק". נוגאי היה בן לנין של ג'ינגיס חאן. סבו היה בואל/באול/טוואל חאן, הבן השביעי של ג'וצ'י חאן.
על אף שלא היה בעצמו החאן של אורדת הזהב, היה נוגאי חאן "ממליך מלכים" לחאנים השליטים שהתחלפו בראש האורדה בתקופתו ושלט ללא עוררין באזור שממערב לדנייפר (ה"אורדה הכחולה") עד לגדה השמאלית של הדנובה. אחרי שנות ה-1270 לא היה נוגאי כפוף לחאנים מסאראי אל ג'דיד, להפך, הם נמצאו תחת חסותו. בשיא כוחו נמנה נוגאי עם המנהיגים החזקים באירופה ונחשב למנהיג האמיתי של האורדה. הכרוניקנים הרוסים כינו אותו "צאר" והמיסיונרים הפרנציסקנים בקרים התייחסו אליו כאל קיסר שותף.
בעקבות החאן ברקה התאסלם נוגאי חאן בסביבות שנת 1265 ותחת השםעיסא נוגאי חאן הפך לאחד המפורסמים שבמומרים לדת האסלאם.
בנו צ'אקה נולד לו מאשתו העיקרית, אחה חאטון, וייתכן כי נשא לתקופה קצרה את התואר של צאר של הבולגרים בשנים 1299–1300.
משמו של נוגאי נגזר שמה של קונפדרציה של שבטים מונגולים-טטרים:"אורדת נוגאי". צאצאיהם, ה"נוגאים", התיישבו בהמשך בעיקר בדאגסטן באזור הקווקז.
המטה של נוגאי חאן נמצא על גדת הדנובה. סרביה והאימפריה הבולגרית השנייה ראו את עצמן בנות חסותו, גם הנסיכויות מדרום רוסיה וחלק מהנסיכויות מצפון-מזרח רוסיה. הוא התחתן עם אופרוסינה פלאולוגינה, בת בלתי חוקית של הקיסר הביזנטי מיכאל השמיני פלאולוגוס.
שמו

לדעת ההיסטוריון הצרפתי פול פליו משמעות המילה "נוחאי" הייתה "כלב", אכן במונגולית המילה "נוחוי" או נוחאי" משמעותה היא "כלב". במקרה זה לא דובר בכינוי שלילי או מעליב, גם כיום נהוג לפעמים לפנות במילה "נוחדוד" "אתם, כלבים" במובן " חברים, רבותי". אף ג'ינגיס חאן קרא למפקדיו המוכשרים " כלבי מלחמה" או "אנשי מלחמה". ייתכן כי ההסבר הוא בכך שהמונגולים חלקו הערכה רבה לכלביהם ששימוש אותם לציד ובהגנת הבית. הכלבים מילאו תפקיד חשוב בחיי הנוודות וגם לפי ההיסטוריון הבריטי ג'.ג'. סונדרס לשימוש בשם "כלב" היה תפקיד מאגי אפוטרופאי - כמסיח את תשומת לבם של הרוחות הרעות, שלפי אמונתם לא התעניינו בכלבים. לפעמים המונגולים קראו לזאב "כלב הערבה". (ראו גם השמות "כלב" ו"זאב" אצל העברים הקדומים והיהודים)
קורות חייו > שנותיו המוקדמות בימי באטו חאן וברקה חאן

נוגאי נולד כבן לטטאר, שהיה בן של טרוואל, שהיה בנו של ג'וצ'י. אחרי מות אביו ניהל את נכסי סבו. אחרי פלישת המונגולים לאירופה השאיר באטו חאן את נוגאי הצעיר עם טומן (רבבת לוחמים) במולדובה וו ולאכיה של ימינו ששימשו כאזור ספר. נוגאי היה כמו באטו, אחיין של ברקה חאן וכמו אורדה חאן, והוא הפך למצביא חזק ושפאתן.
קורות חייו > הפלישה המונגולית השנייה לפולין

בשנותיו האחרונות האציל ברקה חאן לנוגאי יותר ויותר סמכויות. נוגאי הצטיין כמפקד בקרב ב-1260-1259 תחת פיקודם של טלבוגה ותחת המפקד המונגולי המהולל בורונדאי.
הוא בלט בפלישה השנייה בפולין כשבזז את סנדומייז', קרקוב וערים אחרות.
קורות חייו > עליית כוחו באורדת הזהב ובאירופה 1266-1262

אביו של נוגאי, טטר, נפטר בבעוד ששירת את הולגו חאן.
קורות חייו > עליית כוחו באורדת הזהב ובאירופה 1266-1262 > המלחמה בין החאנים ברקה והולגו

ב-1262 פרצה מלחמה בין אורדת הזהב בראשות ברקה חאן והאילח'אנאת בראשות הולגו חאן, כאשר שני המנהיגים טענו לתואר כגן. בצבא האורדה מילא נוגאי תפקיד בולט. רשיד א-דין המדאני תיאר אותו כמפקד העליון. הוא פיקד על 30,000 לוחמים. הוא היה הראשון שהוטל עליו לפשוט לשטח האילח'אנאת. נוגאי ערך פשיטות לצורך איסוף מודיעין באזור הקווקז ומשך את הולגו עם מרבית צבאו צפונה. הוא חיסל כוח חלוץ בפיקוד שיראמון ופשט עד לנהר קורה אך בדצמבר 1262 נהדף על יד שבראן ואולץ לסגת נוגאי התכונן אחר כך לדחות את ניסיון הפלישה של הולגו שבינתיים התעשת. הולגו פנה צפונה כדי לפלוש לשטח שבשליטת ברקה חאן, ניסה להקיף את צבאו של נוגאי על גדות הנהר טרק, אך מצא רק מחנה נטוש. אולם בעוד שחייליו שדדו את המחנה, כחותיו של נוגאי הפתיעו את הולגו במארב על הנהר טרק והרג רבים מאנשיו. הולגו גייס אז שאר צבאו והלחימה העזה נמשכה יום שלם. היתרון שהשיג נוגאי בהתחלה איפשר לו להכריע את אויביו. צבא האילח'אנאת נחרב ואלפים רבים מתוכו טבעו למוות תוך ניסיון להימלט והשורדים ברחו אל אזרבייג'ן. הניצחון העלה את יוקרתו של נוגאי ברחבי האורדה והוא הפך לסגנו הנאמן של ברקה.
באוגוסט 1264 הסתיימה המלחמה כאשר הוכתר קובלאי חאן כקגאן בהסכמתם של החאנים ברקה, הולגו וצ'גטאי. אולם ב-1265 התחדשו הקרבות בין אורדת הזהב לאילחנאת. נוגאי נדרש לפלוש לאילחאנת שלראשותו עלה בנו ויורשו של הולגו, אבאקה חאן.
נוגאי פלש לפרס וערך מסעות ביזה בכמה אזורים עד שפגש את אבאקה בקרב על הנהר אקסו.
הקרב בין השניים היה עז וקשה מאוד, שבו נוגאי נפצע ואיבד את אחת מעיניו ונאלץ להסיג את כוחותיו. אבאקה רדף אחריהם לאורך נהר הקורה בתקווה לחסלו, אבל נאלץ בתורו לסגת אחרי שהגיע ברקה חאן עם תגבורות.
קורות חייו > המלחמה בביזנטים

ב-1205 בראש 20,000 לוחמים. חצה נוגאי את הדנובה לשטח האימפריה הביזנטית. הוא חיסל את הכוחות הביזנטים שנתקל בהם  והחריב את ערי תראקיה. ב-1266 הקיסר מיכאל השמיני שרצה מאוד לכרות איתו ברית, הציע לו את ידי בתו אופרוסיני ("אופרוסיני פלאולוגינה"). הוא העניק לאורדת הזהב מתנות רבות ערך הפך לבן ברית שלה, כשאת כל הדיונים ניהל עם נוגאי ולא עם החאן הרשמי של האורדה.
הרעיף על נוגאי פנינים, תכשיטים ותלבושות יקרי ערך, כך שנוגאי הרשה לעצמו להחליף את עורות החיות שהוא לבש כשהוא מחוץ לשדה הקרב. 
הוא שאל את מארחו האם התכשיטים והבגדים האלה עשויים להגן מפני בזק, למנוע כאבי ראש אחרי ששיבח את התכונות השימושיות המיוחדות שייחס לעורות הכלבים שלבשו אנשיו.
קורות חייו > שלטונו בפועל 1294-1266

ברקה חאן מת ב-1266. על אף השפעתו, לא ניסה נוגאי חאן לתפוס את השלטון  באורדת הזהב ושירת את מנגו-טימור חאן. הוא ידע עם זאת, להשתמש בסמכותו, ושלט כמעט באופן המוחלט על הערבות ממערב לדניפר. בנוסף לנתיניו ה"טורקים" הוא שלט במישרין גם על ה"רותנים"או רוסינים של נסיכות האליץ'-וולין, על האוסטים ועל חלק מהולאכים. הוא ניהל מדיניות חוץ משלו, שלח שליחים אל הסולטאן הממלוכי בקהיר, כרת בריתות נישואין עם הביזנטים ועם האילח'אנים ופשט על ממלכות אירופיות שונות. 

ב-1282 שלח נוגאי 4000 לוחמים מונגולים לקונסטנטינופול על מנת לעזור לחמיו, הקיסר מיכאל לדכא את המרד של יוחנן דוכאס מתסליה. 
אולם מיכאל מת ולשלטון עלה אנדרוניקוס השני פלאולוגוס שהשתמש בבני בריתו כדי להילחם נגד סרביה.
קורות חייו > פלישות לבולגריה ולאימפריה הביזנטית

ב-1271 וב-1274 הוביל נוגאי פשיטות לבולגריה ולאימפריה הביזנטית.
בעת הפשיטה הראשונה נמנע הקיסר מיכאל השמיני להתעמת איתו חזיתית והציע אלו את יד בתו.
ב-1277 קם בבולגריה מרד עממי בראשות איוואילו בתמיכת חיילים ואצילים רבים והם ניצחו שיירה מונגולית שפשטה לארצם.
ב-1279-1278 נוגאי שמאס במצב פלש לבולגריה בעצמו. הוא הביס את הבולגרים, העביר את הארץ מסעות שוד וביזה וצר על איוואילו בסיליסטרה. כעבור שלושה חודשים הוריד את המצור ונסוג.
אחרי שיצא מן המצור עמד איוואילו בראש כוחות בולגרים ובקרב דווינה ניצח את הביזנטינים שהיו בני ברית של נוגאי. ב-1280התחיל איוואילו לאבד את תמיכת אנשיו שמאסו במלחמות הבלתי פוסקות נגד הביזנטים, נגד חלק מהאצולה הבולגרית ונגד המונגולים. האצילים בחרו בגאורגי טרטר הראשון כקיסר. אז החליט איוואילו לקרוא לנוגאי לעזרה. הוא התייצב עם קבוצה קטנה של תומכים בפני הח'אן וביקש להחזיר לעצמו את השלטון. בהתחלה קיבל אותו נוגאי בחמימות והזמין אותו למשתה. אולם באותו משתה, שבוישבו לצידו איוואילו וגם איוואן אסן השלישי הצביע נוגאי על איוואילו ואמר:"הוא אויב אבי, הקיסר מיכאל ולא מגיע לו לחיות". איוואילו הוצא להורג במקום על ידי שומריו של נוגאי. 

נוגאי התכוון להוציא להורג כם טת איוואן, הטוען השני לכתר בולגריה, אבל אשתו אפרוסינה דרשה להניח לו והוא נענה לבקשתה.איוואן הורשה לברוח לאסיה הקטנה. 
. נוגאי הפך את הקיסר הבולגרי החדש גאורגי טרטר לבן חסותו.אחרי שגאורגי נמלט לקונסטנינופול, נוגאי המליך את ידידו סמילץ על כס המלכות הבולגרי והמשיך להחזיק את בולגריה כבת חסות של אורדת הזהב.
קורות חייו > הפלישה המונגולית השנייה להונגריה

בחורף 1285פלשו נוגאי וטלבוגה חאן להונגריה עם כוחות מונגולים וקומנים, אבל להבדיל מקודמם, סובוטאי ארבעים שנה קודם לכן, נוצחו. הפ פלשו בשתי חזיתות עם צבא עצום. מפי לוחמים קומנים שנמלטו מהונגריה נודע לנוגאי על המצב הפוליטי הנפיץ שם. האצולה ההונגרית מרדה למעשה במלכם, לסלו הרביעי והממלכה הוחלשה גם על ידי מרד קומנים שאמנם דוכא. נוגאי סבר שאלו תנאים בשלים למתקפה רחבה על הממלכה ההונגרית הנחלשת. 
הוא עמד מאחורי תוכנית  המלחמה, והוא וטלבוגה עמדו בראש שתי שיירות של לוחמים. חיילי טלבוגה חאן החריבו את טרנסילבניה ופשטו עד לפשט אבל רשת הביצורים החדשים של ההונגרים הפריעו להם מאוד. המונגולים לא היו מסוגלים לכבוש אף אחד מהטירות והערים המבוצרות וסבלו מקשיי אספקה רבים, מתקיפות מצד כוחות הונגריים מקומיים והתנגדות עזה בכל טירה ועיר שתקפו.
לבסוף על יד פשט הם הובסו על ידי הצבא המלכותי ההונגרי הפיקודו של המלך לסלו הרביעי. הכוחות המונגוליים הנסוגים נתקלו אחר כך במארב מצד הסקלרים,
 ונחלו אבדות רבות מאוד בנפש. 
נוגאי הצליח יותר מטלבוגה ונשאר בהונגריה באביב עם רוב כוחותיו, אך ספג מכות חמורות מכוחות מקומיים - במיוחד מצד הסקלרים, הסקסונים הטרנסילבנים והרומנים. 
לא עלה בידו לכבוש אף מבצר חשוב, פרט לטירת באן מיקוד (ביישוב מיקוד קקניישראדנוט של היום).שיירתו של נוגאי לא יצרה מגע עם הצבא המלכותי, והאבדות שספג מהמקומיים באזורים שבהם פעל היו מספיק חמורות כדי לשכנע אותו לסגת מוקדם.  בעת הנסיגה עוד נאלץ לעמוד במארב מצד הסקלרים.  [דרוש מקור]
בבסופו של דבר היה מסע זה להונגריה תבוסה מבישה עבור אורדת הזהב
ואחר הכשלונות הצורבים עבור נוגאי עצמו.
קורות חייו > עליית טלבוגה לשלטון

בשובם ממסעם האומלל להונגריה שני המנהיגים הגיעו לבירת האורדה ב-1287 ומצאו של טודה-מנגו חאן שקוע בלבטים דתיים. מאוחר יותר באותה שנה הוא ויתר על כס המלכות לטובת אחיינו, טלבוגה. אולי על מנת לכפר על הכישלון בהונגריה ומתוך שאיפה להוכיח את עצמו ששליט מוכשר, שאינו בובתו של נוגאי, יזם מיד טלבוגה פלישה לאילח'אנות, מתוך ניסיון להשתלט על שטחי אזרבייג'ן. הוא נכשל, מה שפגע בתדמיתו ושיחק לידי נוגאי, אשר עדיין נהנה מכבוד על אף תבוסותיו בטרנסילבניה.
גם בימי שלטונו הקצר של טלבוגה כחאן אורדת הזהב, שמר נוגאי את מעמדו כמנהיג חזק.
ניימכן

ערך זה עוסק ברשות מקומית בהולנד. אם התכוונתם לקבוצת הכדורגל של העיר, ראו .
ניימכן (בהולנדית: ‏Nijmegenקובץ:Nl-Nijmegen.ogg‏Ⓘ‏, בגרמנית: Nimwegen) היא עיר במזרח הולנד, סמוך לגבול גרמניה. היא נחשבת לעיר העתיקה ביותר בהולנד ובשנת 2005 חגגה 2000 שנה להיווסדה. נכון לשנת 2020 מתגוררים בעיר כ-178,000 תושבים.
צעדת ארבעת הימים הבינלאומית בניימכן

ניימכן ידועה בזכות הצעדה הבינלאומית בת ארבעת הימים (בהולנדית: Internationale Vierdaagse Afstandsmarsen Nijmegen). הצעדה היא אירוע שנתי הנפתח ביום שלישי, השלישי בחודש יולי, ונמשך ארבעה ימים רצופים של הליכה (למרחקים של 30–50 ק"מ מדי יום), ולצידה אירועי תרבות שונים. הצעדה היא האירוע ההמוני הגדול ביותר בהולנד מזה מספר שנים.[דרושה הבהרה] במסגרת האירוע מוזמנים לוחמי בנות הברית במלחמת העולם השנייה לציין את השתתפותם בשחרורה של הולנד מן הכיבוש הנאצי. משתתפים מבריטניה, קנדה, ארצות הברית, אוסטרליה וניו זילנד, פוקדים באופן קבוע את הצעדה. בשנות ה-50 וה-60 שלחה אף ישראל משלחות רשמיות לצעדה.
ספורט

מועדון הכדורגל של ניימכן (בהולנדית: Nijmegen Eendracht Combinatie, ובר"ת: N.E.C.) משחק באצטדיון ובו 12,500 מושבים בעיר. המועדון נמצא בליגה ההולנדית העליונה ובעונת 2008–2009 שיחק בליגה האירופית.
ערים תאומות

טורקיה גזיאנטפ, טורקיה
רוסיה פסקוב, רוסיה
ניקרגואה מאסיאה, ניקרגואה
ארצות הברית אולבני, ארצות הברית
הרפובליקה העממית של סין סוג'ואו, הרפובליקה העממית של סין
יפן היגשימטצושימה, יפן
משלחת הנח"ל לצעדת ארבעת הימים בשנת 1955
סולפוניל-אוראה

מנגנון הפעולה של סולפוניל-אוראה: עלייה בשחרור אינסולין מתאי ביתא בלבלב
המבנה הכימי הכללי של תרופות ממשפחת סולפוניל-אוראה. החלק המסומן באדום מסמן את שלד הסולפוניל-אוראה
כלורפרופאמיד Chlorpropamide, מראשוני התרופות ממשפחת הסולפוניל-אוראה שיצאו לשוק. שיווק התרופה הופסק בשל תופעות לוואי
תרופה Gliclazide איננה משווקת בישראל
התרופה Glimepiride, סולפוניל-אוראה שמשווקת בישראל תחת השמות המסחריים אמאריל וגלימפיריד-טבע
סולפוניל-אוריאה (בלועזית: Sulfonylurea או Sulphonylurea) היא משפחה של תרופות להורדת רמות גלוקוז בדם שניתנות בעיקר לחולי סוכרת מסוג 2 שלהם יש עדיין הפרשת אינסולין כלשהי. אתר הפעולה של התרופות הוא בתאי β בלבלב - תאים המפרישים אינסולין.
תרופות ממשפחה זאת שווקו לראשונה באמצע שנות ה-50 של המאה ה-20, והן למעשה היו מבין התרופות הפומיות הראשונות שניתנו לטיפול בסוכרת. מקובל לחלק אותן לפי זמן הופעתן בשוק, והן מסווגות לפי דור ראשון, דור שני ודור שלישי. קיימות גם תרופות שעדיין נמצאות בשלבי מחקר וייתכן והן יהיו דור רביעי של התרופות.
בישראל משווקות כיום שלוש תרופות ממשפחת הסולפוניל-אוראה:
גליבנקלאמיד Glibenclamide (ידוע גם בשם גנרי נוסף Glyburide) - שם מסחרי: Gluben
Glipizide - שם מסחרי Gluco-Rite
Glimepiride - שמות מסחריים Amaryl, Glimepiride-Teva
מנגנון הפעולה

התרופה נקשרת לתעלת אשלגן תלוית ATP שעל ממברנת התא ביתא בלבלב. התרופה חוסמת את תעלות האשלגן מסוג ATP-sensitive K+ channels ומונעת את מעבר האשלגן דרכה. פעילות זאת גורמת לשינוי המתח החשמלי בתא, פתיחת תעלות סידן (תלויות מתח חשמלי) וכניסה של יוני סידן לתוך התא. העלייה בריכוז יוני הסידן מובילה לכך שהגרנולות בהן מאוחסן האינסולין נעות לכיוון קרום התא ומכאן זה מוביל לשחרור של אינסולין מהגרנולות, דרך קרום התא, ישירות אל מחזור הדם. 
מסיבה זאת סולפוניל-אוראה נקראות תרופות המגרות שחרור אינסולין.
תרופות ממשפחת סולפוניל-אוראה

בשיווק של התרופות הללו, נהוג לחלק אותן לשלושה דורות:
תרופות ממשפחת סולפוניל-אוראה > תרופות מדור ראשון

Carbutamide
Acetohexamide
Chlorpropamide
Tolbutamide
תרופות מדור ראשון אינן משווקות יותר מסיבה של תופעות לוואי קשות, כגון היפוגליקמיה (בעיקר בקשישים) ותגובות דמויות disulfiram.
תרופות ממשפחת סולפוניל-אוראה > תרופות מדור שני

Glipizide (גלוקו-רייט Gluco-Rite)
Gliclazide
Glibenclamide (גלובן, Gluben) גליבנקלאמיד
Glibornuride
Gliquidone
Glisoxepide
Glyclopyramide
תרופות מדור שני יצאו לראשונה בשנת 1984. 
ההבדלים בין התרופות מדור 2 הוא משך פעילותן. בעקרון, למרות שיש לכל התרופות ממשפחת הסולפוניל-אוראה זמן מחצית חיים קצר, זמן הפעילות שלהן הוא ארוך. במצבי מחלה כגון אי ספיקת כבד או אי ספיקת כליות, זמן מחצית החיים שלהן מתארך משמעותית ובכך גם השפעתן והיכולת שלהן לגרום לתופעות לוואי (ראו בהמשך).
תרופות ממשפחת סולפוניל-אוראה > תרופות מדור שלישי

Glimepiride (אמאריל, גלימפיריד-טבע)
התוויות נגד

סוכרת מסוג 1
הריון והנקה
רגישות יתר לסולפונילאוריאה
אי ספיקת כבד חמורה
אי ספיקת כליות חמורה - בחלק מהתרופות מומלץ להימנע גם באי ספיקת כליות בינונית, בשל קיומן של תרופות יעילות יותר ובטוחות יותר באי ספיקת כליות.
תופעות לוואי > היפוגליקמיה

תופעת הלוואי השכיחה ביותר של הסולפוניל-אוראה היא היפוגליקמיה, וזאת בשל השפעתן על שחרור אינסולין. היפוגליקמיה שכיחה יותר בתרופות עם הפעילות ארוכות הטווח (כגון glibenclamide). 
גורמי הסיכון לפתח היפוגליקמיה כוללים:
גיל מבוגר - קשישים רגישים יותר לתופעות הלוואי של התרופות
מינון גבוה מידי של התרופה
הפרעה בתפקוד הכלייתי
הפרעה בתפקוד הכבדי
צריכה לא מספקת של פחמימות.
היפוגליקמיה עלולה להתפתח גם לאחר פעילות גופנית מוגברת, בחולים שמפספסים ארוחות, בחולים שצורכים אלכוהול, בחולים מאושפזים בבית חולים ובחולים שנוטלים גם תרופות נוספות כגון אינסולין, תרופות נגד סוכרת המעכבות את SGLT2, תרופות ממשפחת נוגדי דלקת לא סטרואידליות, אנטיביוטיקה ממשפחת הסולפונאמידים, פיבראטים ווארפרין.
תופעות לוואי > עלייה במשקל

מחקר ה- UK Prospective Diabetes Study) UKPDS) היה מחקר גדול ואחד מהמחקרים המובילים ביותר בתחום הסוכרת. מחקר זה הראה שמטופלים שקיבלו תרופות ממספחת הסולפוניל-אוראה העלו במשקל במהלך הטיפול התרופתי.
עלייה במשקל נגרמת בשל שחרור אינסולין. אינסולין הוא הורמון אנאבולי, ובתור שכזה הוא גורם לעלייה במשקל. תרופות ממשפחת הסולפוניל-אוראה גורמות לעלייה ברמות אינסולין ומכאן לעלייה במשקל. 
מסיבה זאת של עלייה במשקל ושל היפוגליקמיה, התרופות הללו איבדו מהקסם שלהן והן לא נחשבות יותר כקו טיפול ראשון בסוכרת.
יעילות

במחקר ה-UKPDS, הייתה חלוקה של מטופלים לשתי זרועות של טיפול. הזרוע האינטנסיבית כללה מטופלים שקיבלו טיפול בסולפוניל-אוריאה (chlorpropamide או glibenclamide). תרופות ממשפחת הסולפוניל-אוראה הצליחו להוריד את רמות ההמוגלובין המסוכרר ב-0.4-1.9%. כפי הנראה מרבית התרופות ממשפחה זאת מצליחות להוריד כ-1% מרמות ההמוגלובין המסוכרר.
כיום קיימות בשוק מספר משפחות של תרופות לטיפול בסוכרת, כך שתרופות ממשפחת הסולפוניל-אוראה אינן תמיד מהוות את הקו השני בנוסף לטיפול במטפורמין. יחד עם זאת, התרופות האלו הן זולות, מה שמסביר עדיין את השימוש הנרחב בהן, למרות תופעות הלוואי שלהן.
הערות שוליים

↑  UK Prospective Diabetes Study (UKPDS) Group. Intensive blood-glucose control with sulphonylureas or insulin compared with conventional treatment and risk of complications in patients with type 2 diabetes (UKPDS 33). Lancet. 1998 Sep 12;352(9131):837-53
↑  Tran L et al. Pharmacologic treatment of type 2 diabetes: oral medications. Ann Pharmacother. 2015 May;49(5):540-56. doi: 10.1177/1060028014558289
| --- | --- |
בקרת זהויות :  NLI: 987007552074305171 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נמגטוזאורוס

| נמגטוזאורוס |
| --- | --- |
  שחזור והשוואה לאדם של נמגטוזאורוס
תקופה
קרטיקון עליון, 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
על־משפחה:: טיטאנוזאוריה
משפחה:: נמגטוזאוריים
סוג:: נמגטוזאורוס
מינים
 Nemegtosaurus mongoliensis
שם מדעי
 Nemegtosaurus

נמגטוזאורוס (שם מדעי: Nemegtosaurus) הוא סוג של דינוזאור זאורופוד מקבוצת הטיטאנוזאוריה שהיה קרוב לקוואסיטוזאורוס. הוא חי בקרטיקון העליון של מונגוליה ומאובניו נמצאו ב-1970 במדבר גובי. מקור שמו הוא מבסיס נמגט (Nemegt Basin) שבמונגוליה. תחת הסוג סווגו שני מינים אך אחד מהם, Nemegtosaurus pachi בוטל, והמין היחיד בסוג הוא Nemegtosaurus mongoliensis. נמצאה ממנו רק שלד ללא צוואר וגולגולת מוארכת ודקה בעלת שיניים דמויי עיפרון, כמו של הדיפלודוקיים.
מאפיינים

הנמגטוזאורוס היה זאורופוד בגודל של 12 מטרים ומשל 5 טונות עם ראש קטן וצוואר קצר יחסית לזאורופוד אך עדיין ארוך. במבנהו הוא דמה לדיפלודוקוס אך היה בעל דמיון גם לטיטנוזאורים כמו הסלטזאורוס שחיו בסוף הקרטיקון. כיום הוא נחשב ביחד עם הקוואסיטוזאורוס והטפואיזאורוס (Tapuiasaurus) לבן משפחת הנמגטוזאוריים. ייתכן שעקב התפתחות של צמחים בעלי פרחים והפחתה בכמות המחטניים התקצר צוואר הדינוזאור והשיניים הפכו לדקיקות יותר, בדומה לבוניטזאורה שבעבר השתייך למשפחה. לא ברור אם ניזון מצמרות עצים או ליחך צמחית קרקע.
לצידו חיו תרופודים מהירים כמו הגלימימוס והמונונוקיוס, תרופודים בעלי טפרים גדולות כמו התריזינוזאורוס, טורפים אצנים כמו האדזאורוס (Adasaurus) וטורפים גדולים כמו הטרבוזאורוס שאולי הפרטים הבוגרים היו מגוננים מהם אך הצעירים אולי נטרפו על ידם. הדינוזאור נכחד לפני 70 מיליון שנה.
ניק אנדרסון

| --- | --- |

אנדרסון בשנת 2012
 לידה:  20 בינואר 1968 (בן 56) שיקגו שבאילינוי, ארצות הברית
 עמדה:  קלע, סמול פורוורד
 גובה:  1.98 מטר
 מספר:  25
 מכללה:  אוניברסיטת אילינוי
 דראפט:  בחירה מספר 11, 1989 אורלנדו מג'יק
 קבוצות כשחקן
 1989–1999   1999–2001   2001–2002:  אורלנדו מג'יק   סקרמנטו קינגס   ממפיס גריזליס
נליסון "ניק" אנדרסון (באנגלית: Nelison “Nick” Anderson; נולד ב-20 בינואר 1968) הוא כדורסלן עבר אמריקאי, אשר שיחק בליגת ה-NBA בין השנים 1989–2002. ממוצעיו לאורך קריירת ה-NBA הם 14.4 נקודות, 5.1 ריבאונדים ו-2.6 אסיסטים למשחק.
קריירת תיכונים ומכללות

אנדרסון נולד וגדל בשיקגו שבאילינוי. בשנתו האחרונה באקדמיית הספורט "סימאון" המקומית (1986), הוביל את קבוצת הכדורסל שלה לזכייה באליפות התיכונים של אילינוי. בסיום אותה עונה זכה בתואר "מר אילינוי בכדורסל" המוענק לשחקן התיכונים המצטיין במדינה.
בשנת 1987 החל ללמוד באוניברסיטת אילינוי, וכבר בעונתו הראשונה בקבוצת הכדורסל שלה הוביל את קלעיה עם 15.9 נקודות בממוצע למשחק. בעונתו השנייה קלע 18.0 נקודות למשחק והוביל את הקבוצה, לצד קנדל גיל, להעפלתה הראשונה מזה 37 שנים לשלב פיינל פור טורניר המכללות. במשחק חצי הגמר קלע אנדרסון 17 נקודות, אך אילינוי הפסידה 81–83 לאוניברסיטת מישיגן, אותה הוביל גלן רייס.